Zuiddok

Den enorme havneområde **Zuiddok** er bystaten Marienburgs hjerte og sjæl. Det hører til blandt byens ældste kvarterer og størstedelen af alle de varer, der passerer gennem den Gamle Verdens største havneby, passerer også gennem denne bydel, som med rette er blevet kaldt 'Verdenernes Korsvej'. Alt kan enten købes eller sælges i Zuiddok, og hvis man ikke passer på, kan man let ende med at blive varen i stedet for købmanden.

Bruinwater-kanalen er blandt de få vandveje i Marienburg, hvor oceangående fartøjer er i stand til at sejle. Den løber flere mil gennem hele Zuiddok og er på begge sider stoppet til bristepunktet med varehuse, dokker, kontorer, butikker, værtshuse, hoteller, skibsværfter, faldefærdige boligkomplekter, bordeller og drømmehuse. Zuiddoks gader er fyldt med folkemasser i evig bevægelse, hvor alle Marienburgs klasser, nationaliteter og racer blandes i en evigt foranderlig malmstrøm. Bruinwater selv og dens utallige sidekanaler myldrer med skibe fra søgående klippere, galleoner, frigatter, karaveler, junker og dhows til flodbåde og pramme fra den Gamle Verdens inderste egne. Blandt dem alle piler de lokales små robåde og joller ind og ud af trafikken som vandbiller og skaber et mareridt for de styrmænd, der forsøger at navigere de store skibe i havn.

Nordsiden af Bruinwater-kanalen udgøres af øerne Riddra, Stoessel og Luydenhoek fra vest mod øst, mens sydsiden løber fra den ene ende af Sikkeleiland til den anden. Den storslåede bro Hoogbrug rejser sig fra Hoogturen Eiland, den nordligste ø i Zuiddok, der igen er sammenhængende med Luydenhoek ved Nederbrug-broen. Trafik til fods og på hjul over Bruinwater-kanalen er kun muligt over svingbroen Draaienbrug.

De ældste dele af Zuiddok - og formentlig de ældste dele af Marienburg selv - ligger mod vest. Zuiddoks gamle hjerte, der begynder i Noormanswijk og fortsætter mod vest for at omfatte den vestlige del af Stoessel og de tilsvarende dele af Sikkeleiland, er gennem årene blevet en labyrint af nedslidte slumområder, hvor byvagten kun sjældent vover sig ind og kun beboerne føler sig rigtigt hjemme. Mange af bygningerne og skibsværfterne har et lurvet og faldefærdigt udseende og varehusene har kun til tider legitime varer.

Over de seneste årtier har det meste af områdets kommercielle aktivitet bevæget sig mod øst ind i de relativt nyere dele af Zuiddok. Det er her i hvad Zuiddokerne enten kalder Luydenhoek-strækningen eller the East End at man finder byens nyeste og travleste havneområder. Det er også her at langt de fleste forretninger i Zuiddok gøres blandt de pragmatiske, snu og hårdtarbejdende East Enders.

Rejsende, der kommer til Marienburg, vil sandsynligvis indlede deres besøg i Zuiddok. Hvis de kommer af nordvejen fra Schaumburg,Alt Sirion eller Middenheim, vil de komme ind i byen gennem Oostenport og haste gennem Messteegs, Handelaarmarkts, Nipponsstads og Paleisbuurts syn, lyde og lugte før de endelig står af på Beulsplaats på Luydenhoek. Postvogsselskaberne har deres depoter her på grund af de (for Marienburg) relativt billige ejendomme og deres kontrakter med de lokale lav. Herfra kan passagererne enten gå eller leje mindre både til at transportere dem rundt i byen.

Rejsende fra Bretonnia kommer igennem Westenpoort, hvor deres vogne kører så hurtigt muligt gennem de dele af Winkelmarkt, der grænser op til Doodkanaal, får at nå deres destination. Kuske, der tilbringer tid i Zuiddoks værtshuse, taler stadig om den postvogn fra de Fire Årstider, der stoppede for tæt på Doodkanaal for at kusken kunne slå en streg. Da den blev fundet næste dag var dørene blevet hugget af og det eneste, der var tilbage af mandskabet og passagerne var en afhugget kvindehånd.

Endelig vil de, der kommer til byen via floden eller havet, efter al sandsynlighed landsættes i Zuiddok. Næsten al skibstrafik passerer herigennem - særligt hvis de har noget at skjule.